cyanic-selkie/wikianc huggingface dataset:
William McMaster Murdoch
Titanics forlis
Det var Murdoch som sto på brua den skjebnesvangre natten mellom 14. og 15. april 1912 da Titanic traff isfjellet. Han ga ordre om å styre skipet babord for isfjellet, men siden de allerede var så nær isfjellet var det nesten umulig og avverge kollisjon. Murdoch fikk ansvaret for å ta seg av låringen av livbåtene på styrbord side av båten – han ble sist sett da han prøvde å få låret kollapslivbåt A. Murdoch omkom under forliset og dersom liket hans ble funnet, ble han aldri identifisert.
I dagene etter forliset ble det snakket om et mulig selvmord under Titanics forlis. Noen mente det var kaptein Smith, noen mente det var overstyrmann Wilde, mens andre mente det kunne være Murdoch. (dette er ennå ikke bekreftet). Andre, deriblant andrestyrmann Lightholler mente å ha sett Murdoch bli skylt overbord mens han sto og låret livbåt A. Harold Bride sa senere at han hadde sett Murdoch ved livbåt B, men at han døde i vannet. I hjembyen hans Dalbeattie, Dumfries and Galloway, Skottland er det en minnestein over Murdoch’s heltedåd på RMS Titanic.
Skuespillere
I 1953-versjonen av Titanic ble Murdoch spilt av Barry Bernard – i 1958-versjonen A Night To Remember ble han spilt av Richard Leech. I 1979 ble han spilt av Paul Young og i 1996 av Malcolm Stewart. Og i 1997 av Evan Stewart.
I filmen Titanic fra 1997 blir Murdoch først bestukket med penger av 1. klasse passasjeren Caledon Hookley, deretter skyter han en passasjer på 3. klasse, før han begår selvmord – rett foran overstyrmann Wilde Det hele endte med at filmprodusentene reiste til Murdoch’s hjemby og ba om unnskylding.
Langfjordtunnelen
Langfjordtunnelen er en foreslått undersjøisk veitunnel i Romsdal. Tunnelen er tenkt å gå under Langfjorden, og vil forbinde kommunene Rauma og Molde. Den vil også kunne erstatte ferjesambandet Sølsnes–Åfarnes på fylkesvei 64. Den foreslåtte tunnelen kan bli 10 500 meter lang og minst 340 meter dyp – og dermed blant verdens dypeste undersjøiske tunneler. Reisetiden ville bli forkortet med 25–45 minutter fordi en slipper å ta ferge. I 2014 ble imidlertid tunnelprosjektet skrinlagt på grunn av for stor stigning.
Trafikkgrunnlag
Trafikkgrunnlaget er på omtrent 1000 kjøretøy i døgnet (tall fra 2007). Det forventes en vekst på 200 kjøretøy når tunnelen står ferdig. Dette er regnet som godt, og gjør prosjektet gjennomførbart.
Kostnadsberegning
Den opprinnelige kostnaden ble i 2008 anslått til omtrent 900 millioner kroner. Finansieringen vil bli med bompenger med en innkrevingstid på 20 år. Prisen for en bruløsning ble anslått til 2,3 milliarder kroner.
Flere alternativ
De opprinnelige planene var en omtrent åtte kilometer lang tunnel. Den ville ha fått innslag ved Åfarnes og Nesjestranda. Dette hadde medført dobbelt tunnelløp med forbikjøringsfelt, fordi tunnelen hadde blitt bratt.
De oppdaterte planene omfattet en tunnel uten forbikjøringsfelt. For å nå dypt nok, måtte lengden økes til over 10 kilometer. De nye tunnelinnslagene var tenkt på Sandnes på Holmemstranda i Rauma og på Vågsetra på Skålahalvøya i Molde. Dette kunne ført til en forholdsvis rett tunnel som forkortet kjøredistansen med én kilometer.
Et annet alternativ som er omtalt er E39 Romsdalsfjorden. Det blir da omtrent 75 km fra Åndalsnes til Molde til et pris på 23 milliarder kroner.
Ptericoptomimus
Ptericoptomimus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, avlang, ensfarget gråbrun trebukk. Antennene er litt kortere enn kroppen. pronotum er sylindrisk uten tenner på sidene, dekkvingene er nesten parallellsidige, kraftig punkterte og med en bred, opphøyd lengderibbe.
Utbredelse
Arten lever i det sørøstlige Brasil.
Moche
Moche-sivilisasjonen, også kalt mochica-kulturen, tidlig chimu, før-chimu, proto-chimu, og så vider, blomstret i nordre Peru fra omkring 200 e.Kr. til 700 e.Kr. I dag regner man at det politisk ikke var det samme folket som folket i kongeriket Chimú, og noen tror det ikke en gang var et rike, men heller en gruppe av samfunn som delte felles ikonografi og teknologi. Noen regner moche-epoken så vidt som 300 f.Kr. til 1000 e.Kr.
Moche har ry for kunstferdig malt steintøy, gullarbeid og irrigasjonssystemer. Mochehistoria er grovt delt inn i fem perioder hvor økende kompleksitet i dekorasjonane avgjør kategorien. Vi kan i dag se keramikkstykker, detaljert erotisk dekorert steintøy og annet fra Moche på museene Museo de la Nacion og Museo Larco Herrera i Lima.
Mochefolket levde hovedsakelig i tre dalfører: Chicama, Moche, og Viru. Vektige steder er blant andre Sipán og Huancaco. I områder omkring byen Trujillo kan man finne flere moche-ruiner. Huaca del Sol, en pyramidestruktur, har vært den største strukturen før Columbus i Peru, men ble svært ødelagt da europeere gravde etter gull. Til alt hell ser det ut til at Huaca de la Luna har vært viktigere for Moche og er bevart i fullgod stand. Den inneholder mange fargefulle malerier på vegg med kompleks ikonografi. Utgravingen foregikk i 2004.
Keramikk
Mochekeramikken er en av de mest varierte i verden. Pottemakerne brukte former til å masseprodusere keramikk, men hadde likevel stor variasjon både i form og avbildninger. Så godt som alle grønnsakene og viktige aktiviteter er dokumentert gjennom keramikken, blant annet krig, sex, metallarbeid og veving. Figurene ble satt på før keramikken tørket, noe som sjelden blir gjort i dag på grunn av faren for at de skal eksplodere i ovnen om det kommer luft mellom lagene.
De var tydeligvis også svært opptatt av individualitet. Hver av de 100 000 000 mursteinene i Huaca del Sol hadde et merke som viste hvem som hadde laget dem. Viktige personer ville få vaser med form som hodet deres laget. Portrettvasene viser også personligheten til den avbildede: Noen ler, andre grubler, noen er sinte, og så videre.
Fargene brukt på mochekeramikken er ikke særlig variert, hvit og rød er dominerende mens svart og en gulaktig kremfarge er funnet på noen få verk. De fleste husene, laget av soltørket leirestein, er blitt ødelagte av vær og plyndrere over de siste 1300 åra, men de to huacaene som er igjen viser at veggmaleriene deres var mye mer fargerike. Vi vet lite om klærne deres siden alt stoff har gått i oppløsning; mochefolket levde nord i Peru som blir oversvømt i år med El Niño.
Religion
Mochefolket tilba en figur kalt halshuggeren som ofte ble framstilt som en edderkopp, men også som et vesen med vinger eller et slags sjømonster med tentakler. Når kroppen er med i fremstillingen blir han alltid vist med en kniv i den ene hånden og et hode holdt etter håret i den andre. Man tror dette sto for menneskeofringsritualer av fremmede soldater.
Undergangen
Det finnes ulike teorier om årsaken til undergangen til mochesivilisasjonen. Klimatiske studier har vist at det forekom en klimatisk katastrofe mellom år 550 og 600. Først ble kysten rammet av en 30 år lang periode med flom og regn (en stor El Niño). Dette ble etterfulgt av en tørkeperiode på 30 år eller mer. Det er boringer av iskjerner fra isbreer i Andes som har avdekt dette. Nyere oppdagelser av den nordamerikanske arkeologen Tom Dillehay viser at sivilisasjonen overlevde så lenge som til år 650, og at bosetninger etter det var opptatt av livsopphold og defensivt arbeid. Ettersom det ikke er funnet tegn på fremmede invasjoner, peker dette i retning av at sivilisasjonen gikk i oppløsning innenfra etter en urolig periode, som ble etterfulgt av klimatiske forandringer.
Annet
Moche var en kultur i tidlig mellomhorisont, som eksisterte samtidig med nazcakulturen. De kom begge etter chavín, og de ble etterfulgt av wari og chimú. Man tenker at mennesker i moche hadde innskrenket kontakt med nazcakulturen, fordi de gravde ut guano til gjødsling i territoriet til nazca. Moche-steintøy er funnet nær Ica, mens man ikke har funnet nazca-keramikk på moche-territorium.
Merk: Mochica var språket som ble benyttet i området da konkvistadorene kom, men det finnes ingen indikasjon på at det er språket som ble snakket i moche-sivilisasjonen. Fremdeles kaller derfor vitenskapsfolk kulturen moche etter et grunnleggende arkeologisk funnsted. Det er enkelte funn som tyder på at de var det samme folket som i den etterfølgende kulturen chimú.
Fylkesvei 324 (andre betydninger)
I Norge finnes fylkesvei 324 i de følgende fylkene:
Egil Olsen (musiker)
Egil Olsen (født 14. april 1980) er en sanger og låtskriver fra Ørsta.
Egil Olsen var tidligere frontfigur i Uncle's Institution. Han gikk solo fra sitt eget soloprosjekt og debuterte under eget navn med albumet i am a singer/songwriter (2007). Han har siden debuten gitt ut albumene nothing like the love i have for you (2009), keep movin – keep dreamin (2011), ooo what happened og you and me against the world (2017) samt livealbumene egil olsen show (2011) og ooo this happened. I tillegg har han fått en egen hyllestplate, nothing like the love i have for you (2010), der norske artister som Thom Hell, Sondre Lerche, Side Brok og Robert Post covrer låtene hans. Han har også bidratt med tekst og melodi på flere låter med Ralph Myerz and the Jack Herren Band, skapt musikk til film og tv og har flere låter i det norskproduserte videospillet Dreamfall – Chapters, der han også dukker opp med en minikonsert inne i selve spillet som animert 3d-figur. I tillegg til å produsere sine egne plater og spille de fleste instrumenter selv, illustrer han sine egne platecover og har laget en rekke selvproduserte musikkvideoer til låtene sine, ofte med animerte elementer. I 2015 debuterte han også som tegneserieskaper i Dagbladets gjestestripe, med den selvbiografiske tegneseriestripen «Eg, Egil Olsen – det patetiske livet til ei relativt ukjend superstjerne».
Olsen har spilt en lang rekke konserter i Norge, Kina, Japan, Tyskland og USA. Han har turnert som oppvarmingsartist for Marit Larsen og stått på scenen med blant annet Maria Mena, Margarets, Thom Hell, Robert Post, Side Brok, Jenny Hval, Adam Douglas og Darling West. Egil Olsen opptrer oftest solo, men avholder ofte konserter med forskjellige bandkonstellasjoner. Noen av musikerne som har spilt i Egil Olsen stadig endrede liveband er Paal Solhaug, Hogne Øye Sætre, Gunnar Sæter, Kevin Steinman, Jesse Heckman, Jørn Erik Ahlsen, Adam Douglas, Audun Ellingsen, Tor Egil Kreken, Caroline Hitland, Karen Rosenberg Olsen, Erlend Slettevoll, Stig Ulv og Morten Bollerud.
Ralph Bakshi
Ralph Bakshi (født 20. oktober 1938 i Haifa) er en amerikansk regissør av actionfilmer og av animerte filmer. På 1970-tallet etablerte han et alternativ til de tradisjonelle tegnefilmene gjennom uavhengige og voksenorienterte produksjoner. Mellom 1972 og 1992 regisserte han ni spillefilmer, hvor fem som han også skrev manus til. Han har vært involvert i tallrike fjernsynsprosjekter som regissør, skribent, produsent og animator.
Liv og virke
Han begynte sin karriere i Terrytoons' tegnefilmstudio for TV som en vasker av celluloid, men endte opp som regissør. Han flyttet over til Paramount Pictures' animasjonsavdelingen i 1967 og startet sitt eget studio, Bakshi Productions, i 1968. Via produsent Steve Krantz gjorde han sin debutfilm, Fritz the Cat, i 1972. Det var den første animerte filmen som fikk en gradering som X-rated (kun for voksne) av Motion Picture Association of America, og ble den mest suksessfulle uavhengige animerte filmen til da.
Produksjonen av filmen var ikke uten vanskeligheter. Den var basert på og avhengig av en undergrunnstegneserie skapt av Robert Crumb. Til tross for at Crumb innledningsvis ikke var motvillig til tanken på å utvikle hans figur til en tegnefilm verget han seg fra å underskrive noen kontrakt. Mens Crumb ikke var tilstede klarte Krantz å overtale Crumbs kone Dana til å signere på vegne av tegneren. Crumb ble rasende og forlangte sitt navn strøket fra filmens kreditering, skilte seg en del tid senere, og har i senere intervjuet snakket med forakt om Bakshi. I en siste tegneserie om sin figur Fritz lot han katten være en sliten, dekadent filmstjerne som ble drept med ishakke i bakhodet av en sjalu kvinne.
I løpet av de neste 11 årene regisserte Bakshi ytterligere syv animerte filmer. Han er velkjent for sine fantasy-filmer, blant annet Wizards (1977), The Lord of the Rings (1978) og Fire and Ice (1983). I 1987 vendte han tilbake til å TV-arbeid og produserte barneserien Mighty Mouse: The New Adventures, om en råsterk superhelt av en mus, og som gikk i to år før den ble kansellert grunnet klager fra en konservativ politisk pressegruppe over antatte referanser til dop og narkotika. Etter ni års pause fra filmproduksjon regisserte han Cool World (1992). Filmen ble i stor grad omskrevet mens den ble produsert og fikk dårlige anmeldelser. Bakshi vendte igjen tilbake til fjernsynsarbeid med actionfilmen Cool and the Crazy (1994) og antologiserien Spicy City (1997).
I 2003 grunnla han en skole for tegnefilm, Bakshi School of Animation and Cartooning. I løpet av 2000-tallet fokuserte han i stor grad på maleri. Han har mottatt flere priser for sitt filmarbeid, blant annet Golden Gryphon i 1980 for The Lord of the Rings ved Giffoni filmfestival. Annie Award i 1988 for hans Utmerkede bidrag til tegnefilmkunsten og i 2003 Maverick Tribute Award ved Cinequest filmfestival.
Nadroga-Navosa Province
Nadroga-Navosa Province er en provins vest på den største øya i Fiji, Viti Levu. Det er en av Fijis fjorten provinser, og en av åtte på Viti Levu. Nadroga-Navosa er en del av divisjonen Western på Fiji, en av landets fire regioner.
Nadroga-Navosa omfatter også øygruppen Mamanuca utenfor vestkysten av Viti Levu, øya Vatulele mot sør, samt det avsidesliggende Conway-revet i sørvest. Hovedbyen er Sigatoka.
Worcester State University
Worcester State University  er et delstatseid universitet i Worcester i delstaten Massachusetts, USA. Det ble opprettet i 1874.
Ved universitetet var det 5 440 studenter og 385 vitenskapelig ansatte i 2006, og samme året var skolepengene US$ 5 539 for studenter folkeregistrert i delstaten. Studiene gis opp til mastergradsnivå.
Bockstensmannen
Bockstensmannen er et svensk moselik som består av et mannsskjelett fra 1300-tallet med hår og klær. Levningene ble funnet i 1936 i Bockstensmyr i Rolfstorp i Varberg kommune i Hallands län. Funnet var det første kjente moseliket som har fått påler slått gjennom kroppen. Mannen hadde blitt drept og festet med påler i myra, sannsynligvis for å hindre ham fra å «gå igjen» som gjenganger. Bockstensmannen er et av de bedre bevarte arkeologiske funnene i Europa fra middelalderen, og har siden 1937 vært utstilt i Hallands kulturhistoriska museum i Varbergs fästning.
Funnomstendighetene
Bockstensmannen ble funnet av den da ellveårige Thure G. Johansson rundt Sankthanstider i 1936 i Bockstens myr, ved foreldrenes gård med samme navn. Myra ligger ved den svenske vestkysten, cirka 25 km øst for Varberg. Den ligger i gangavstand fra Åkulla Friluftsgård ved veien mellom Åkulla og Svartrå. Veien var engang varbergbygdas «hovedvei» mot nordøst og del av Via Regia.
Datering av funnet
Dateringen av funnet baseres på flere ulike kilder. Bockstensmannens drakt, skjelett og eikepålen er C14-datert til tidsperioden 1350-1390 e.Kr. Drakthistoriker Eva Anderssons analyse av klærne daterer ham til 1340 – 1370, hvilket gjør at Bockstensmannen bør ha dødd en gang mellom 1350 og 1370.
Oversikt over flest vunne gullmedaljer i ett og samme OL
Dette er en liste over de utøverne som har vunnet flest gullmedaljer i ett og samme OL. Medaljer som er vunnet i 1906 er ikke medregnet. Den inkluderer topp tre-plasseringer i 1896 og 1900, før medaljer ble utdelt for topp tre-plasseringer. Stafetter og lagmedaljer er medregnet.
Liste over flest vunne gullmedaljer i ett og samme OL
Utøvere som har tatt flere gull i samme OL flere ganger er merket med stjerne (*) Utøvere som har tatt flere gull i samme OL flere ganger er merket med stjerne (*)
Berta Drews
Berta Helene Drews (født 19. november 1901 i Berlin-Tempelhof, død 10. april 1987 i Berlin) var en tysk skuespillerinne.
Berta Drews ville opprinnelig bli operasangerinne, men fordi hun hadde problemer med stemmen studerte hun isteden ved Max Reinhardts skuespillerskole. I 1925 ble hun engasjert ved teateret i Stuttgart, og spilte 1926–1930 ved Münchner Kammerspiele. I 1930 reiste hun tilbake til Berlin, hvor hun spilte ved Volksbühne og fra 1933 ved Staatstheater. Fra 1938 til 1945 tilhørte hun ensemblet ved Berliner Schillertheater. Hun ble i 1932 gift med Heinrich George, som var sjef for Schillertheater. De spilte sammen i filmen Hitlergutten Quex fra 1933. Fra ekteskapet med George hadde hun sønnene Jan og Götz George, som også ble skuespillere.
Etter krigsslutt var hun fra 1949 virksom ved Hebbel-Theater og fra 1951 igjen ved Schillertheater. Hun spilte bl.a. «Eliza» i George Bernard Shaws Pygmalion, og var senere en kjent film- og fjernsynsskuespillerinne. I 1956 spilte hun i Anastasia, die letzte Zarentochter og i 1978 spilte hun bestemoren i Blikktrommen.
Hun skrev en biografi over sin mann, og offentliggjorde i 1986 dessuten selvbiografien Wohin des Wegs?.
Portugaleik
Portugaleik (Quercus faginea) er et halvveis vintergrønt tre i bøkefamilien.
Den blir opptil 20 m høy med en bred krone. Barken er grå eller brun, tykk og har dype furer. Bladene er læraktige, 3–15 cm lange og 1,5–9 cm brede med variabel form. Det er 6–12 par bladnerver som ender i en tornete tann. Oversiden er lysegrønn og hårete på unge blad, men blir glatt. Undersiden er dekket av gulgrå hår. Store galler er vanlige på bladene. Nøttene er 1,5–3,5 cm lange og 1–2 cm brede.
Portugaleik deles i to underarter, subsp. faginea og subsp. broteroi. Den danner ofte hybrider med andre arter som duneik og kanarieeik. Arten vokser i områder med submediterrant eller mesomediterrant klima. Den foretrekker kalkholdig grunn og finnes som regel 500–1500 moh., men kan finnes ned til 200 moh. og opp til 1900 moh. Portugaleik er utbredt i Portugal, Spania inkludert Balearene, Marokko og Algerie. Den er den vanligste eikearten på Den iberiske halvøy, men mangler stort sett ved kystene mot Atlanterhavet og Biscayabukta.
Palmeiras
Palmeiras kan vise til:
Woodbury University
Woodbury University  er et privat universitet i Burbank i delstaten California, USA. Det ble opprettet i 1884.
Ved universitetet var det 1 485 studenter og 237 vitenskapelig ansatte i 2006, og samme året var skolepengene US$ 23 572 for studenter folkeregistrert i USA. Studiene gis opp til mastergradsnivå.
Ekte hjortedyr
Ekte hjortedyr (Cervinae) er en underfamilie av hjortedyr (Cervidae) som deles inn i to tribus med flere slekter i hver.
Leonhard C. B. Holmboe
Leonhard Christian Borchgrevink Holmboe (født 14. januar 1871 i Støren, død 7. mai 1953 i Oslo) var ordfører i Lødingen fra 1922 til 1925. Holmboe ble student i 1888 og cand.theol. i 1895. Han virket deretter som stiftskapellan noen år før han i 1903 ble utnevnt til sokneprest i Værøy og Røst. I 1919 kom han til Lødingen etter å ha vært i Folla fra 1911. I 1926 ble han prost i Ofoten prosti. Han ble værende i Lødingen til han gikk av i 1936. Da flyttet han til Lysaker.
Dallas County (Texas)
Dallas County er et fylke i den amerikanske delstaten Texas. Det ligger i de østlige delene av staten. Det grenser mot Collin County i nord, Rockwall County i nordøst, Kaufman County i øst, Ellis County i sør, Tarrant County i vest og mot Denton County i nordvest.
Dallas Countys totale areal er 2 353 km² hvorav 75 km² er vann. I 2004 hadde fylket 2 294 706 innbyggere og administrasjonssenteret ligger i byen Dallas. Fylket har fått sitt navn etter George M. Dallas, USAs 11. visepresident.
Byer og tettsteder
†Indikerer en by hvis grenser går utover Dallas County
Tromsø Cykleklubb
Tromsø Cykleklubb er en sykkelklubb som ble etablert 23. mars 1973. Klubben har hatt en jevn vekst hele tiden, unntatt på 1990-tallet, da klubben lå «død». Klubben har pr. 2011 ca. 300 medlemmer.
Klubben markerte seg flere ganger på 70- og 80-tallet med flere norgesmestre, og deltagere på landslaget, for både kvinner og menn.
Serbia under VM i svømmesport 2013
Serbia deltok under VM i svømmesport 2013 i Barcelona i Spania mellom 19. juli og 4. august 2013.
40px Svømming
Serbiske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):
Synkronsvømming
For Serbia var følgende synkronsvømmere kvalifisert:
Jean Carlos Prada
Jean Carlos Prada (født 4. august 1984) er en venezuelansk bokser.
Han representerte Venezuela under Sommer-OL 2004 i Athen, der han ble utslått i første runde.
Toni Seifert
Toni Seifert (født 14. april 1981) er en tysk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 6.
Caspar Conrad Rafn
Caspar Conrad Rafn (født 4. september 1763 i Viborg, død 15. august 1830 i Randers) var en dansk-norsk embetsmann, blant annet den første amtmann i Nordre Trondhjems amt.
Rafn var cand.jur. og kom fra stilling som assessor i politiretten i København da han 16. januar 1805 ble utnevnt til første amtmann i det nyopprettede Nordre Trondhjems amt. Som fylkesmann bodde han på sin hustru Michelle Otilia Andersens (Madam Hagerup) gård «Gudmundhus» i Verdal. Rafn søkte avskjed høsten 1814, da han var skeptisk til det nye Norges statsordning.
Etter sin tid i Nord-Trøndelag var Rafn blant annet rådmann i Randers og Herredsskriver i Nørhald, Støvring og Galten herreder. Han hadde tittel av etatsråd. Han skal ha vært barnløs.
Hans Magnus Ystgaards enakters skuespill Avskjed for Caspar Conrad Rafn ble fremført av dramalinjen ved Inderøy videregående skole i 2004/05, i anledning fylkets 200-årsjubileum. Stykket fremstiller en tenkt teateroppførelse gitt av Trondhjems Dramatiske Selskab i anledning av at Rafn som den første amtmann i Nord-Trøndelag tok avskjed i 1815.
Marie Tudor
Marie Tudor er en fransk stumfilm fra 1912, regissert av Albert Capellani.
Handling
Datteren til kong Henrik VIII av England og Elizabeth av York, blir den tredje kona til Ludvig XIII av Frankrike.
Men Louis var mer enn 30 år eldre enn henne. Han døde etter bare tre måneders ekteskap, og hun vender deretter hjem til sin virkelige kjærlighet: Charles Brandon.
Roy Miller
Roy Miller Hernández (født 24. november 1984) er en costaricansk fotballspiller som spiller for den amerikanske klubben Portland Timbers.
Miller har spilt i Norge siden 2005, da han kom til Bodø/Glimt fra CS Cartaginés sammen med landsmannen Randall Brenes. Han ble solgt til Rosenborg den 28. februar 2008, men ble lånt ut til Örgryte i den svenske Allsvenskan i 2009. I januar 2010 ble han solgt til amerikanske Red Bull New York.
Miller debuterte for s landslag som innbytter mot i 2005. Han har siden da fått med seg 8 landskamper. Dessverre for Miller ble han vraket til VM i 2006, men han fikk spille kamper for landslaget igjen i september.
Mynonoma
Mynonoma er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brune trebukker med lange, kraftig antenner. Pronotum er sylindrisk uten tenner på sidene. Dekkvingene er avsmalnende bakover og ender i en spiss.
Utbredelse
Slekten er kjent fra Vest-Malaysia, Molukkene og Sulawesi.
Tritium
Tritium (symbol T eller 3H) er en radioaktiv isotop av hydrogen som også kalles tre-tungt hydrogen. Tritiumkjernen har ett proton og to nøytroner. 1H eller protium, den mest vanlige isotopen har bare ett proton og ingen nøytroner. Atomvekten til tritium er 3,0160492. Det er en gass (T2 eller 3H2) ved vanlig temperatur og trykk. Tritium forbinder seg med oksygen og danner en væske som kalles tritiert vann eller tretungt vann T2O eller delvis tritiert vann THO.
Anvendelse av tritium
Tritium anvendes sammen med deuterium i hydrogenbomber, en type atombombe og i fusjonsreaktorer. Hydrogenbomber kalles også fusjonsbomber. Tritium anvendes også til selvlysende detaljer på klokker o.l. og har i senere tid også blitt benyttet i selvlysende, gjerne fiberoptiske sikter på håndvåpen.
Eføy
Eføy, bergflette eller vedbend(e) (vitenskapelig navn Hedera helix) er en klatrende busk som vokser på trestammer, fjellvegger og murer. Utbredt i Sør-Europa, Nordvest-Afrika og Asia.
Vandve kirke
Vandve kirke er en kirke konstruert i en rektangulær form, fra 1956 på øya Vandve i Dønna kommune, Nordland fylke.
Eføy
Bergflette selges mye som potteplante. De dyrkede formene har blad med ulike fasonger og fargenyanser. Den trives aller best dersom den får stå kjølig og med høy luftfuktighet, og i indirekte sollys. Den kan godt dyrkes utendørs om sommeren, og hele året i områder med milde vintre. Den tåler lett frost. Står den varmt og tørt, vil den bli et lett bytte for skadedyr, særlig spinnmidd. En annen art, den storbladete Hedera canariensis, er mye mer tolerant overfor høy temperatur, og er derfor mer egnet som stueplante enn den vanlige bergfletten. Overraskende nok selges det ikke like mange av den.
Vandve kirke
Byggverket er i tre og har 50 plasser.
Eføy
Eføy, som på svensk kalles murgröna, er Gotlands landskapsblomma.
Vandve kirke
Altertavlen viser Emmausvandrerne og er malt av Johannes Piene. Tavlen ble overtatt fra nedlagte Nydalen kapell i Oslo.
Katharina Thalbach
Katharina Thalbach (født 19. januar 1954 i Berlin) er en tysk skuespillerinne og regissør.
Eføy
Medisinske forbehold
Hele planten er giftig, også bærene.
Katharina Thalbach
Katharina Thalbach tilhører en teaterfamilie. Hun er datter av den kjente sveitsiske regissøren Benno Besson og skuespillerinnen Sabine Thalbach, og er mor til skuespillerinnen Anna Thalbach. Hun er søster av skuespilleren Pierre Besson.
Hennes far var fra det franskspråklige Sveits, men arbeidet mest med tyskspråklig teater, og slo seg ned i DDR etter at han møtte Bertolt Brecht. Katharina Thalbach og hennes mann, Thomas Brasch, flyttet fra Øst-Berlin til Vest-Berlin i 1976 i protest mot regimets behandling av Wolf Biermann. Hennes far flyttet forøvrig til Frankrike to år senere og arbeidet senere med teater på sitt franske morsmål.
Fernando Miteff
Fernando Pablo Miteff Jr. (født ca 1959 i Buenos Aires i Argentina; død 12. april 2020 i Bronx i New York City i USA) var en -amerikansk graffitikunstner som i 1970-årene og de tidlige 1980-årene ble kjent under sin tag Nic 707 eller Nic 707 OTB.
Bakgrunn
Fernando Miteff var sønn av den en gang profesjonelle bokseren og fjernsynsprodusenten Alexis Pablo Miteff og hans hustru Diana. Hans foreldre oppholdt seg i Argentina, men famiulien flyttet snart tilbake til New York. Fernando Miteff vokste opp i Morrisania i Bronx auf.
Graffiti
Han begynte i 1973 på spraye graffiti på byens undergrunn. Til å begynnet med tagget han under Stine 167 og Tuc 2, fra 1974 som Nic 707. Som 16-åring grunnla Miteff Out To Bomb Crew (også kjent som OTB eller Only The Best) og inføluerte spraymalere som NOC 167 og Serve. Han gjaldt for å være en tidligr Style Master i graffiti- og spray-scenen i New York. Hans karriere som graffitikunstner ble bragt til opphør av hans egen mor, som tok fra ham og kastet hans utstyr. Han var da blitt 19 år gammel.
Hans graffiti var en vanlig skue i New Yorks gatebilde i 1970- og 1980-årene. Hans fkunst kunne også ses i filmen The Warriors.
Liu Xi
Liu Xi 劉熙 (død 329 i Kina) var kronprins og sønn av Liu Yao, den siste keiser av Xiongnu-staten Han Zhao. Han ble kastet inn i lederskapsposisjon etter at hans far ble tatt til fange av rivaliserende styrker fra Senere Zhao, men var ute av stand til å stå imot Senere Zhao, og ble drept mindre enn ett år etter.
Fernando Miteff
Graffiti
Først på 2000-tallet ble han igjen aktiv som spray- og graffitikunstner. Han startet i 2013 prosjektet InstaFame Phantom Art, ved det at reklamem i togene i New York City Subway dkulle erstattes av ham og andre kjente graffitikunstnere. Verker av Nic 707 kunne havne på utstilling; de ble fremvist på Gallery 69 på Manhattan, eller AARPs utstilling Lasting Legacy: The Journey of YOU 2013. Han var imislertid også kjent for å gi bort skisser og utkast helt gratis.
Han døde i en alder av 60 år i sin bolig i New York City som følge av å ha vblirr smittet av SARS-CoV-2.
Catherine O’Hara
Catherine Anne O'Hara OC (født 4. mars 1954 i Toronto i Canada) er en kanadisk-amerikansk skuespiller, skribent og komiker.
Hun har blant annet medvirket i filmene Beetlejuice, Heartburn – I gode og onde dager, Alene hjemme, Alene hjemme 2: Forlatt i New York, The Nightmare Before Christmas og Temple Grandin.
Hun er søster til singer-songwriter Mary Margaret O'Hara.
Adolphine Warncke
Adolphine Warncke (født 29. april 1813 i Christiania, død 10. desember 1859 i Svelvik) var en norsk forfatter og lærer som drev privatskole i Svelvik.
Catherine O’Hara
Priser og utmerkelser (utvalg)
Den 28. februar 2010 holdt hun en av talene under avslutningsseremonien for vinter-OL i Vancouver.
Adolphine Warncke
Liv og virke
Adolphine Warncke drev i noen år en privat skole i Svelvik. I 1855 utga hun boken Filee-Bog eller Veiledning i Fileekunsten, indrettet saavel til Selvunderviisning som og til Hjælp ved Information, indeholdende Anviisning til forskjellige Slags Mønster-filee, hvortil følge tegninger. I alt 12 tegninger ledsaget disse veiledningene. Med denne utgivelsen var hun blant Norges tidlige matskribenter.
Winthorp University
Winthorp University  er et delstatseid universitet i Rock Hill i delstaten Sør-Carolina, USA. Det ble opprettet i 1886.
Catherine O’Hara
Priser og utmerkelser (utvalg)
I 2015 utga det kanadiske postvesenet et frimerke med portrett av Catherine O'Hara. Hun var en av fem kanadiske komikere som ble hedret på denne måten; de øvrige var Jim Carrey, Mike Myers, Olivier Guimond og Martin Short.
Adolphine Warncke
Liv og virke
I 1856 utga hun under psevdonymet en Dame første hefte boken ''Selskabeligt Tidsfordriv for Børn og Voxne. En Lommebog for Venner af uskyldigt Spøg''. Annet hefte utkom i 1859.
Familie
Adolphine Warncke var datter av handelsmann Adolf Gotfried Warncke og Marthe Johanne Bugge. Hun forble ugift.
Winthorp University
Ved universitetet var det 6 292 studenter og 543 vitenskapelig ansatte i 2006, og samme året var skolepengene US$ 9 500 for studenter folkeregistrert i USA. Studiene gis opp til mastergradsnivå.
Catherine O’Hara
Priser og utmerkelser (utvalg)
Den 30. juni 2017 ble hun tildelt Order of Canada, klasse Officer. Hun fikk dermed retten til å sette bokstavene OC bak navnet sitt.
Etiopias nasjonalbank
Etiopias nasjonalbank er sentralbanken i Etiopia.
Historie
Etiopias nasjonalbank ble etablert i 1963, og var i drift fra januar 1964. Før denne sentralbankloven (Lov 206 av 1963) hadde banken både oppgaver som sentralbank og som en kommersiell bank. Loven ga banken en selvstendig administrativ og juridisk stilling, og rendyrket dens stilling som sentralbank.
Oppgaver og målsettinger
Hovedmålsettingen til sentralbanken er å opprettholde lav og stabil inflasjon og rentenivå, å fostre en sunn økonomi, og å utføre sin funksjon i tråd med ønsket om økonomisk vekst i Etiopia.
Sentralbankens hovedoppgaver er:
Sentralbanksjef
Sentralbanksjef 2023 er Hans Excellense Mamo Mihretu. Som sentralbanksjef regnes han også som en del av regjeringen.
.hack//frägment
hack//frägment er et flerspiller nettspill basert på det fiksjonelle MMORPGet, The World, som kommer fra .hack-franchisesen. Det ble laget som et samarbeidsprosjekt mellom Bandai og CyberConnect2, og ble lansert i Japan i 23. november 2005.
Online-tjenesten for .hack//frägment ble stengt i slutten av november 2006, da serverne ble koblet fra, og det er ingen planer om å gjøre den tilgjengelig igjen i fremtiden. I tillegg, Bandai på E3 i 2006 annonserte at .hack//frägment ikke ville bli utgitt i USA.
Hendrik C. van de Hulst
Hendrik Christoffel «Henk» van de Hulst (født 19. november 1918 i Utrecht, død 31. juli 2000 i Leiden) var en nederlandsk astronom og matematiker.
Mens han studerte i Utrecht forutsa han eksistensen av den 21 cm hyperfine linjen av nøytral interstellar hydrogen. Etter at denne linjen var oppdaget deltok han, sammen med Jan Oort og Alex Müller, i forsøket med å bruke radioastronomi for å kartlegge nøytralt hydrogen i vår galakse, noe som førte til oppdagelsen av spiralstrukturen.
Else Michelet
Else Michelet (født 26. februar 1942 i Trondheim, død 3. mai 2021) var en norsk programleder, forfatter, satiriker og kvinnesaksforkjemper.
Else Michelet studerte litteraturvitenskap, fransk og engelsk ved Universitetet i Oslo. I 1967 begynte hun i NRK radio, først med egne viser og annet, fra 1973 som fast programsekretær i underholdningsavdelinga. Med sitt satiriske radioprogram Hallo i uken satte Else Michelet sitt preg på flere generasjoners radiolyttere. I 1970- og 1980-årene var hun sentral i Norsk Kvinnesaksforening, der hun var landsstyremedlem 1974–1988.
Hun ble blant annet kjent for de feministiske bøkene Sin egen herre: eventyr og annet ugress fra 1979, bestselgeren En annen historie fra 1981 som også ble dramatisert fot TV i 1983, romanen Ariadnes tråd: et reiseliv fra 1988 og Og det som verre var : eventyr på avveie fra 2000. Hun ble også en kjent radiostemme i underholdningsprogrammer som Nitimen, Reiseradioen, Nattata, Nattergal, Med rot i virkeligheten, Bare barnemat og satiremagasinet Hallo i uken.
På 1970-tallet satte hun opp sin egen cabaret med tittelen Skapningens herre. Det var en musikalsk og humoristisk forestilling der hun sto alene på scenen. Temaet for forestillingen var kjønnsroller. I 1978 spilte hun denne forestillingen på Oslo Nye. Senere fremførte hun leilighetsvis showet rundt i Norge, fra 1970-tallet, opp gjennom 1980-tallet og et stykke ut på 1990-tallet.
Else Michelet arbeidet også som oversetter, blant annet av tegneserien Asterix og av flere skuespill. Hun fikk årets fagpris under Komiprisen 2007. I 2009 ble hun tildelt Fritt Ords honnør.
Basharmal Sultani
Basharmal Sultani (født 28. januar 1985) er en afghansk bokser.
Fylkesvei 307 (andre betydninger)
I Norge finnes fylkesvei 307 i de følgende fylkene:
Basharmal Sultani
Han representerte Afghanistan under Sommer-OL 2004 i Athen, der han ble utslått i første runde.
En vise jeg nu vil begynne
«En vise jeg nu vil begynne» er et skillingstrykk av ukjent opprinnelse. Alf Prøysen presenterte den i sin visespalte i «Magasinet for alle» i 1958.
Teksten
1.En vise jeg nu vil begynne og den jeg diktet haver selv, thi utav sorg og av studering da kommer ordene som av seg selv.
2.En venn der fengslet har mitt hjerte ut i min ungdoms beste år, aldri glemmer jeg den eden som du i falskhet meg tilsvor.
3.Men akk min dårskap var kun ringe thi jeg var jo knapt atten år, det finnes vel ingen sjel på jorden som fellet har så mangen tår.
4.Min far og mor har Gud hjemtaget jeg var ei verd at eie dem, søskende haver jeg tilbake men jeg haver ikke noget hjem.
5.Thi de meg gater og forakter de skjemmes ved min dårlighet, men jeg dem ønsker glade dager thi sorgen kan jo også ramme dem.
6.Ja den som aldri haver elsket den vet jo ei hva verden er, den største sorg som jorden eier, det er at miste den man holder kjær.
7.Ja jeg meg nu til graven nærmer og på min arm et barn jeg bær, mens mørke tanker rundt om meg svermer jeg minnes vennen som jeg hadde kjær.
Ellis County
Ellis County er navnet på tre fylker i USA:
Suldal Reiselivslag
Suldal Reiselivslag er en medlemsorganisasjon for virksomheter og enkeltpersoner som er tilknyttet eller har av interesse av reiselivet i Suldal kommune. Organisasjonen ble stiftet i 1995 og har en fast ansatt.
Suldal Reiselivslag driver også turistkontor for kommunen, og har ansvar for den daglige driften av Laksestudio i Sandsfossen.
Francis Lane
Francis Adonijah Lane (født 23. september 1874, død 17. februar 1927) var en amerikansk friidrettsutøver.
Lane deltok i de første moderne olympisk lekene i Athen 1896. Han konkurrerte på sprintdistansen 100 meter og vant det første heatet med tiden 12,2 sekunder. I finalen kom han på delt tredjeplass med tiden 12,6.
Sebastian Schmidt
Sebastian Schmidt (født 6. januar 1985) er en tysk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 6.
Le masque d’horreur
Le masque d'horreur er en fransk stumfilm fra 1912, regissert av Abel Gance.
Handling
En sprø skulptør plasserer seg foran et speil, etter å ha smurt blod over ansiktet sitt for å få inspirasjon til en ny maske han planlegger å skape.
Deretter svelger han en virulent gift for å observere effekten av smerte.
KUKA
KUKA AG er en tysk produsent av industriroboter og automatiserte produksjonsløsninger. KUKA har 25 datterselskap over hele verden, hovedsakelig salg- og servicefilialer, deriblant i USA, Mexico, Brasil, Japan, Kina, Korea, Taiwan, og India samt nesten alle europeiske land. Firmanavnet KUKA er en forkortelse for Keller und Knappich Augsburg. Kuka er også et registrert varemerke for industriroboter og andre produkter fra firmaet.
Historikk
Bedriften ble grunnlagt i 1898 av Johann Josef Keller og Jakob Knappich i Augsburg. Først lå fokuset på hus- og bybelysninger, men snart konsentrerte man seg på andre ting (sveiseverktøy og -anlegg; store beholdere), frem til en i 1966 utviklet seg til markedsfører i Europa innenfor kommunale kjøretøy. I 1973 ytet en banebrytende arbeid og utviklet verdens første industriroboter FAMULUS. I denne perioden var bedriften del av Quandt-gruppen, men i 1980 trakk Quandt-familien seg tilbake og det ble til et offentlig selskap. I 1995 ble KUKA sveiseanlegg til + Roboter GmbH robotteknikk. I dag konsentrer KUKA seg på avanserte løsninger for automatisering av industrielle produksjonsprosesser. Bedriften er del av KUKA AG (tidligere IWKA Group).
Bedriftsinformasjon
Augsburg er hovedkontoret til KUKA Roboter GmbH med mer enn 3 150 medarbeidere over hele verden (dato: 30.09.2012). Kundene til bedriften er for det meste kunder fra bilindustrien, men også innenfor andre bransjer utenfor bilindustrien (General Industry) øker kundeantallet. KUKA Roboter GmbH er globalt sett en av de tre markedsførende bedriftene innenfor industriroboter i bilindustrien, og markedsfører i Europa.
Viktige utviklinger
1971 – Europas første sveiseoverføringslinje blir bygget for Daimler-Benz.
1973 - FAMULUS første industrielle robot med seks elektromekanisk drevne akser.
1976 – IR 6/60 – En helt ny robottype med seks elektromekanisk drevne akser og en vinkelhånd.
1989 – En ny generasjon med industriroboter blir utviklet drivmotorer – uten børster fører til mindre vedlikehold og høyere teknisk tilgjengelighet.
2007 – KUKA "titan" - på dette tidspunktet den største og sterkeste 6-akse-industriroboten, oppføring i Guinness rekordbok.
2010 – Med robotserien KR QUANTEC dekker for første gang en enkelt robotfamilie hele nyttelastområdet fra 90 til 300 kg med rekkevidder på opp til 3100 mm.
2012 – Den nye minirobotserien KR AGILUS presenteres for markedet
Systeminformasjon
KUKA systemprogramvaren er operativsystemet og dermed kjernen til hele styringen. Her lagres alle basisfunksjonene, som er nødvendig for drift av robotsystemet.
Robotene er utstyrt med et kontrollpanel med integrert 6D mus og en skjermoppløsning på 640 x 480 piksler, på denne skjermen styrer og beveger man apparatet, samt lagrer posisjoner (TouchUp), bearbeider moduler, funksjoner, eller behandler datalister.
Håndtering av nye rutiner og operasjoner av aksene må bli bekreftet med en bryter som befinner seg på baksiden av kontrollpanelet (KUKAControlPanel (KCP)), denne fungerer også som en panikk-funksjon. Tilkoblingen til kontrolleren er gjennom et VGA-grensesnitt og en CAN-buss. I styringsskapet befinner det seg en Industri-PC som kommuniserer med robotsystemet over et MFC-kort. Styresignalene blir overført mellom roboten og styringsmaskinen med en såkalt DSE-RDW forbindelse. Disse DSE-kortene befinner seg i styringskapet, mens RDW-Kortene befinner seg i Robotsokkelen.
Styringen til de eldre KRC1 ble levert med Windows 95, som kjørte på en VxWorksbasert software. Til eksterne enheter inkluderes en CD-ROM-stasjon og USB-porter, en Ethernet-port og valgfritt grensesnitt for PROFIBUS, Interbus, DeviceNet eller PROFInet. Den aktuelle KRC2 blir levert Windows XP.
Liu Xin
Liu Xin (kinesisk: 刘歆 / 劉歆, Wade–Giles: Liu Hsin, død 23 e.Kr. i Kina), sønn av Liu Xiang, var en kinesisk astronom og historiker under Xin-dynastiet og Han-dynastiet. Han skapte et nytt astronomisk system kalt «trippelkonkordansen». Han offentliggjorde dette systemet i år 8 i en del av sin lærebok. I den angav han de følgende perioder:
Dermed ble hans antall dager i ett år 365,25016, noe som er bare 11 minutter lenger enn vår tids beregninger.
Han utgav også en katalog over 1080 stjerner, der han benyttet en skala på seks magnituder. Han kalkulerte også planetperioder.
Som historiker huskes han for sin granskning av opphavet til ru, et grunnleggende begrep innen konfucianismen, eller rett og slett det eldste kinesiske ordet brukt for grunnleggende konfuciansk filosofering. Den ble kalt ju jia, ru jiao eller ru xue; Liu Xin mente at dannelsen av ru som en profesjon fant sted tidlig under Zhou-dynastiet.
KUKA
Bruksområder
Fram til 2006 har KUKA Roboter GmbH, datterselskapene inkludert, installert ca. 80 000 roboter og har en ledende posisjon på verdensmarkedet innen industriroboter. Industriroboter har mangfoldige bruksområder. KUKA industriroboter blir brukt spesielt for materialbehandling, håndtering, lasting og lossing av maskineri, pall-ing, spot sveising og skjermet gassveising i en rekke bransjer – fra bil- og metallindustrien, til matproduksjon og kunstoffnæringer. KUKA industriroboter blir brukt i produksjonen hos GM, Chrysler, Ford, Porsche, BMW, Audi, Mercedes-Benz, Volkswagen, Ferrari, Harley-Davidson, Boeing, Siemens, IKEA, Swarovski, Wal-Mart, Nestlé, Budweiser, BSN Medical så vel som Coca-Cola og andre virksomheter. Her er noen konkrete former for bruk:
Transportfunksjoner
Ved transport av tunglast kan industriroboter ha en viktig funksjon. De brukes ofte på grunn av deres nyttelast og fri posisjonering.
Randall Brenes
Randall «Chiqui» Brenes Moya (født 12. august 1983) er en costaricansk fotballspiller. Han er angrepsspiller og spiller for CS Cartaginés i Costa Rica.
Brenes bærer kallenavnet «Chiqui» fikk sitt store gjennombrudd i CS Cartaginés hvor han ble toppscorer i Costa Ricas eliteserie med hele 23 mål. I 2005 dro han sammen med Roy Miller til Bodø/Glimt.
Han fikk sin debut for som innbytter i 2005 mot  hvor han scoret to mål. Hittil har han spilt tre landskamper.
KUKA
Glassindustri
Prosesser som termisk bearbeidelse av glass og kvartsglass i produksjon av glass for laboratorium, blandings- og formingsarbeider eller produksjon av standard- og serieprodukter er bruksområdene til robotene innenfor glassindustrien.
Støperi- og smieindustri
Industrirobotene kan brukes direkte ved, i og på støpemaskiner, siden de er varme- og smussresistente. I prosesser for videre bearbeidelse som avgrading, sliping eller boring og ved gjennomføring av kvalitetskontroller kan KUKA roboter også brukes.
Randall Brenes
Høsten 2008 ble han lånt ut til Kongsvinger, før han ved juletider samme år endelig ble kjøpt av sistnevnte. Etter 2009-sesongen ble klubben og Brenes enige om å avslutte kontrakten og Brenes flyttet hjem til Costa Rica av familiegrunner.
KUKA
Treindustri
Sliping, fresing, boring, saging, sortering, palletering eller sortering er innenfor dette industriområdet arbeider som kan utføres av roboter.
Metallbearbeiding
Hovedarbeidsområdene er bearbeidelser som boring, fresing, kutting eller bøying og stansing. Selvfølgelig brukes industriroboter også ved sveise-, monterings-, laste- eller losseprosesser.
Steinbearbeiding
Keramikk- og steinindustrien bruker industriroboter ved såkalt brosaging av steinplater frem til helautomatisk 3D-bearbeidelse.
Finansielle tall
Bedriftens omsetning (KUKA Roboter GmbH)
Ledelse KUKA Roboter GmbH
CEO Manfred Gundel
CFO Michael Albert
Bedriftens omsetning (KUKA AG)
CEO Dr. Till Reuter
CFO Peter Mohnen
Eksempler ved bruk av KUKA Roboter
KUKA industriroboter har blitt brukt i en rekke hollywoodfilmer. I James Bond filmen Die Another Day ble roboter brukt da de skjøt «ispalass»-scenen på Island. Halle Berry ble da filmatisk truet av automatiske roboter med farlige laserstråler. Denne scenen er regnet som en hyllest til filmen Goldfinger hvor laser ble brukt første gang. I filmen The Da Vinci Code overrekker en KUKA robot Tom Hanks en kontainer med kryptex i banken. KUKA roboter finnes også i filmen til Lara Croft Tomb Raider: The Cradle of Life (2003) og i Thunderbirds (2005). KUKA tilbyr også en versjon til bruk i fornøyelsesparker, kalt Robocoaster.
Henderson County
Henderson County er navnet på fem fylker i USA:
Michelles
Michelles (tidligere The Shadles) var et poprockband fra Molde som var aktive fra tidlig på 1960-tallet til 1970.
Historie
The Shadles oppsto tidlig på 60-tallet i godtemplarungdomslaget (nå Juvente) Varden, Moldes største ungdomsklubb med over tusen medlemmer. De opptrådte jevnlig på klubbens faste arrangement Lørdagskroken. De deltok også i forskjellige konkurranser, som i en pop-konkurranse på Sunndalsøra Samfunnshus i august 1966 med Vidar Lønn-Arnesen, den gang kjent fra Ti i skuddet, som konferansier.
Bandet skiftet navn til Michelles i 1967 da de bestemte seg for å satse på en profesjonell musikkarriere. Oslo-restauranten Ribo (hvor Dizzie Showteater holder til) ble et av bandets faste spillesteder. Dizzie Tunes kom en kveld for å lytte på bandet, og dagen etter ble de tilbudt platekontrakt av Yngvar Numme. Den ble underskrevet 5. februar 1968. Tre singler ble utgitt på Jørg-Fr. Ellertsens plateselskap Troll. Tre låter fant veien til Norsktoppen, med en andreplass for «Hvor er du?» som bestenotering.
Bjørn Solstad forlot Michelles i 1968 for å bli med i Bent Sølves. 1. mai året etter omkom han sammen med moldemusikerne Geir Schumann og Svein Jens Thorsø i en flyulykke, den såkalte Bent Sølves-ulykken. Terje Sørensen tok over som bassist etter Solstad og gruppen var aktiv som kvartett fram til 1970.
Bandet framførte norske og engelske tekster. Debutplata fra 1968 var en singel med Roy Orbisons «You've Got Love» gjort kjent av Johnny Wilson, og «I don't want to Spoil the Party» av John Lennon og Paul McCartney, fra Beatles-albumet «Beatles '65». I 1968 utga de en singel med låtene «Kom tilbake», en oversettelse av Gary Geld og Peter Udells «Ginny Come Lately», og «Hvor er du?», en oversettelse av Doc Pomus og Mort Shumans «Save the Last Dance for Me». Begge ble omskrevet til norsk av Karl Ove.
Dolibarr
Dolibarr ERP/CRM er en fri programpakke utgitt med åpen kildekode for små og mellomstore bedrifter, organisasjoner og konsulenter. Programmet har en rekke funksjoner for Enterprise resource planning (ERP), kunderelasjonshåndtering (CRM) og andre aktiviteter.